60. ΠΡΟΕΔΡΙΚΟΝ ΔΙΑΤΑΓΜΑ της 7/22 Δεκ. 1979 (ΦΕΚ Δ΄715) Περί τροποποιήσεως του ρυμοτομικού σχεδίου Αθηνών δια χαρακτηρισμού οδών ως πεζοδρόμων κ.λ.π. Έχοντες υπ' όψει: 1.Τας διατάξεις: α)του από 17 Ιουλ. 1923 Ν.Δ./τος «περί σχεδίων πόλεων κλπ.» ως μεταγενεστέρως ετροποποιήθησαν και συνεπληρώθησαν και ειδικώτερον των άρθρ. 2 (παρ. 1), 3, 9, 11 (παρ. 1 εδάφ. β) και 70 αυτού, β)του από 8-9-1923 Δ/τος «περί καθορισμού της κατά το άρθρ. 3 του από 177-1923 Ν.Δ/τος «περί σχεδίων πόλεων κλπ.» «προθεσμίας» (ΦΕΚ 257Α) και το ότι η κατά το Δ/γμα αυτό προθεσμία παρήλθεν άπρακτος. 2.Τας διατάξεις του άρθρ. 9 (παρ. 1) τουΝ.Δ. 8/73 «περί ΓΟΚ» ως ετροποποιήθη δια του Ν.Δ. 205/1974 (ΦΕΚ 363Α). 3.Την υπ’ αριθ. ΕΔ2α/04/20/Φ.Θ.2.11.1979 κοινήν απόφασιν του Πρωθυπουργού και του Υπουργού Δημοσίων Έργων «περί αντικαταστάσεως της υπ’ αριθ. ΕΔ2/α/04/59/Φ.Θ.2.1.1/1978 αποφάσεως «περί μεταβιβάσεως αρμοδιοτήτων του Υπουργού Δημοσίων Έργων εις τον Υφυπουργόν του αυτού Υπουργείου» (ΦΕΚ 106Β). 4.Τας υπ’ αριθ. 927/1979 και 1109/1979 συμφώνους γνωμοδοτήσεις του Συμβουλίου Δημοσίων Έργων (Τμήμα Οικισμού). 5.Την υπ’ αριθ. 1233/1979 γνωμοδότησιν του Συμβουλίου της Επικρατείας, προτάσει του Υφυπουργού Δημοσίων Έργων απεφασίσαμεν: Άρθρ.1.-Εγκρίνεται η τροποποίησις του ρυμοτομικού σχεδίου Αθηνών εις τας περιοχάς «Πλάκας» και «Εμπορικού Κέντρου» δια χαρακτηρισμού οδών, ως πεζοδρόμων, ως εμφαίνονται κεχρωσμένοι δια πρασίνου χρώματος εις το υπό του Γενικού Διευθυντού Οικισμού θεωρημένον δια της υπ’ αριθ. Γ . 36446/1979 πράξεως αυτού σχετικόν πρωτότυπον διάγραμμα, υπό κλίμακα 1:2000 του οποίου συνοπτικόν αντίτυπον δημοσιεύεται μετά του παρόντος. Άρθρ.2.-Απαγορεύεται η δημιουργία σταθμών αυτοκινήτων δημοσίας χρήσεως, προς εκμετάλλευσιν επί οικοπέδων εχόντων πρόσωπον επί των κατά τα ανωτέρω χαρακτηριζομένων πεζοδρομίων, εφ’ όσον η είσοδος και έξοδος των αυτοκινήτων γίνεται μέσω των πεζοδρόμων αυτών. 